પોલીસના જણાવ્યા મુજબ ૨૪ વર્ષનો મનીષ ખાનુલકર કિશોરીના રૂપિયાથી જ એક મહિનો મુંબઈથી ગોવાની વિવિધ હોટેલોમાં રોકાયો હતો. ભોગ બનનાર અનાથ યુવતી પોતાની દાદી તથા કાકા સાથે કાંદિવલીના ચારકોપ વિસ્તારમાં છેલ્લાં બે વર્ષથી રહેતી હતી. કિશોરી પોતાના કાકાને તેમના એસ્ટેટ એજન્સીના કામમાં મદદ કરતી હતી. બેકાર મનીષ ઘણા વખતથી તે કિશોરીને હેરાનપરેશાન કરતો હતો. ૯ ઑક્ટોબર મનીષે તેની છેડતી કરતાં છોકરીએ તેને લાફો માર્યો હતો. પરિણામે ૧૧ ઑક્ટોબરે મનીષે પોતાના મિત્ર ૨૬ વર્ષના કલ્પેશ પરમારની મદદથી કિશોરીનું અપહરણ કર્યું હતું.